title: "Frederik I. (Denemark)"
text: "Frederik I. (* 7. Oktuuber 1471 uun Haderslevhus, Haderslev; \u2020 10. April 1533 uun Gottorp Sloot, Gottorp) wiar faan 1490 hertoog faan Sleeswich an Holstian an k\u00f6ning faan Denemark faan 13. April 1523 ap tu san duas. Hi wurd k\u00f6ning efter\u2019t ufsaating faan san bruler k\u00f6ning Christian II.. Hi wiar de fjuard k\u00f6ning faan\u2019t H\u00fcs faan Oldenborig. Hi wiar dring faan k\u00f6ning Christian I. an Dorothea faan Brandenborig. Hi wurd uun Sleeswich Doomsark begreewen.\n\nLeewent\nFrederik wiar 7. Oktuuber 1471 uun a sloot Haderslevhus uun\u2019t steed Haderslev b\u00e4\u00e4ren, wat dial faan\u2019t Hertoochdoom Sleeswich wiar. Hi wiar de fjuard dring faan K\u00f6ning Christian I. faan Denemark, Noorweegen an Sweeden an sin w\u00fcf Dorothea faan Brandenborig, diar det jongst foomen faan Markgraaf Johann faan Brandenborig wiar. Frederik freid 10. April 1502 Anna faan Brandenborig, diar foomen faan Johann Cicero, Kuurf\u00fc\u00fcrst faan Brandenborig an Margarete faan Saksen wiar. Jo hed tau letjen: Christian III. (1503-1559), diar l\u00e4\u00e4der k\u00f6ning wiar an Dorothea faan Denemark (1504-1547), diar l\u00e4\u00e4der Albrecht, hertooch faan Preussen, freid. Anna faan Brandenborig stoorew 5. Mei 1514 uun\u2019t \u00e4\u00e4ler faan seeks-an-twuntig. Fjauer juar l\u00e4\u00e4der freid hi 9. Oktuuber 1518 Sophie faan Pommern, diar foomen faan Bogislaw, hertooch faan Pommern wiar. Jo hed seeks letjen.\n\nLuke uk\n\n K\u00f6niger faan Denemark (H\u00fcs faan Oldenborig) 1448-1863: Christian I. (1448-1481), Hans I. (1481-1513), Christian II. (1513-1523), Frederik I. (1523-1533), Christian III. (1534-1559), Frederik II. (1559-1588), Christian IV. (1588-1648), Frederik III. (1648-1670), Christian V. (1670-1699), Frederik IV. (1699-1730), Christian VI. (1730-1746), Frederik V. (1746-1766), Christian VII. (1766-1808), Frederik VI. (1808-1839), Christian VIII. (1839-1848), Frederik VII. (1848-1863) \n\nK\u00f6ning faan Denemark"